**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1). Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumā pa gadiem, nerada vajadzību pēc papildu līdzekļiem turpmākajos gados, un ministrijām jānodrošina minēto nosacījumu izpilde.Kultūras ministrija, ņemot vērā iepriekš minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, un šo pasākumu ietvaros 2021. un 2022.gadā paredzēts veikt investīcijas 1 500 000 *euro* ar pievienotās vērtības nodokli (turpmāk – PVN) (tajā skaitā 300 000 *euro* 2021.gadā un 1 200 000 *euro* 2022.gadā) apmērā pārbūves darbu veikšanai valsts sabiedrības ar ierobežotu atbildību „Valmieras drāmas teātris” (turpmāk – Teātris) ēkā nekustamajā īpašumā Lāčplēša ielā 4, Valmierā (nekustamā īpašuma kadastra numurs 9601 001 2110). Minētais nekustamais īpašums atrodas Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā.Darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” otrās projektu iesniegumu atlases kārtas ietvaros ir uzsākta projekta „Energoefektivitātes paaugstināšana Valmieras drāmas teātrī Lāčplēša ielā 4, Valmierā” Nr.4.2.1.2/18/I/019 (turpmāk – ES fondu projekts) īstenošana.ES fondu projekta īstenošanai 2019.gada 21.februārī noslēgts līgums starp valsts akciju sabiedrību „Valsts nekustamie īpašumi” un Centrālo finanšu un līgumu aģentūru par kopējo summu 3 781 275 *euro* bez PVN (no tiem ES fondu projekta finansējums – 3 214 084 *euro* un valsts budžeta finansējums – 567 191 *euro*), un ir uzsākta ES fondu projekta projektēšanas dokumentācijas izstrāde. 2021.gadā ES fondu projekta summa palielināta līdz 4 547 275 *euro* bez PVN (no tiem ES fondu projekta finansējums – 3 865 183 *euro* un valsts budžeta finansējums – 682 092 *euro*). ES fondu projekta īstenošanas termiņš ir 2022.gada 31.oktobris. ES fondu projekta summas sadalījums pa gadiem: līdz 2020.gadam 411 859,30 *euro*, 2021.gadā 175 494,92 *euro*, 2022.gadā 3 959 920,78 *euro*. ES fondu projekta īstenošanas gaitā ir piesaistīts arī papildu finansējums 3 081 799,01 *euro* apmērā ES fondu projekta aktivitāšu ieviešanai, tai skaitā:1. 2018.gada 30.maijā starp valsts akciju sabiedrību „Valsts nekustamie īpašumi” un Teātri noslēgts līgums par kopējo summu 9 607,40 *euro* (ar PVN). Piešķirtais finansējums tika izlietots ES fondu projektā radušos neattiecināmo izmaksu segšanai, sedzot daļu no izpētes darbu izpildes izmaksām;
2. 2019.gada 2.jūlijā starp valsts akciju sabiedrību „Valsts nekustamie īpašumi” un Kultūras ministriju noslēgts līgums par kopējo summu 24 200 *euro* (ar PVN). Piešķirtais finansējums tika izlietots ES fondu projektā radušos neattiecināmo izmaksu segšanai, sedzot skiču izstrādes darbu izpildes izmaksas;
3. saskaņā ar Ministru kabineta 2021.gada 1.aprīļa rīkojumu Nr.216 „Par apropriācijas palielināšanu budžeta resora „74. Gadskārtējā valsts budžeta izpildes procesā pārdalāmais finansējums” programmā 01.00.00 „ Apropriācijas rezerve” ES fondu projektam piešķirts finansējums 547 625,61 *euro* apmērā PVN izmaksu segšanai periodā no 2018. līdz 2021.gadam;
4. 2021.gada 8.aprīlī starp valsts akciju sabiedrību „Valsts nekustamie īpašumi” un Kultūras ministriju noslēgts līgums par kopējo summu 2 500 366 *euro* (bez PVN). Piešķirtais finansējums 2021.gadā tiks izlietots ES fondu projektā radušos neattiecināmo izmaksu segšanai.

 Tādējādi šobrīd kopējiem izdevumiem Teātra ēkas pārbūves projekta īstenošanai paredzētais finansējums līdz 2022.gadam ir paredzēts 7 629 074,01 *euro* apmērā. Tajā skaitā kopējais šobrīd pieejamais finansējums Teātra ēkas pārbūves darbu veikšanai atbilstoši tāmē plānotajām izmaksām ir 5 698 918,13 *euro*,tajā skaitā 143 189,95 *euro* ES fondu projekta finansējums, 310 774,25 *euro* finansējums PVN segšanai no apropriācijas rezerves un 1 336 687,41 *euro* no 2021.gadā piešķirtā finansējuma neattiecināmo izmaksu segšanai. Minētais finansējums 2021.gadam plānots 1 790 651,61 *euro* apmērā (tajā skaitā PVN) un 2022.gadam 3 908 266,52 *euro* apmērā(nav paredzēti izdevumi PVN segšanai). Tai pat laikā, plānojot Teātra ēkas energoefektivitātes pasākumus, ir konstatēti arī citi neatliekami veicami pārbūves darbi Teātra ēkas tehniskā stāvokļa uzlabošanai, tai skaitā:1. ēkas pamatu pastiprināšana;
2. inženiertīklu pārbūve;
3. ugunsdrošības un vides pieejamības risinājumu izbūve, lai nodrošinātu ēkas atbilstību normatīvo aktu prasībām;
4. Teātra ēkas funkcionalitātes saglabāšanai un uzlabošanai nepieciešamie būvdarbi (tai skaitā nojaucot konstruktīvi nestabilās ēkas daļas, apmeklētāju un aktieru plūsmas nodalīšana u.c.).

 Valsts akciju sabiedrība „Valsts nekustamie īpašumi” 2021.gadā ir veikusi būvdarbu iepirkumu (iepirkuma identifikācijas Nr.VNĪ 2021/7/2-8/AK-35; 2021.gada 27.jūlija iepirkuma noslēguma ziņojums), kas aptver arī minētos neatliekami veicamos būvdarbus. Par iepirkuma nolikumam atbilstošāko izvēlēts piedāvājums ar kopējo būvdarbu tāmi 7 949 713,69 *euro* ar PVN, tai skaitā 7 635 033,79 *euro* pamatdarbu tāme un 314 679,90 *euro* atsevišķo darbu tāme. Tādējādi kopējiem izdevumiem Teātra ēkas pārbūves projekta īstenošanai nepieciešamais finansējums ir 9 954 607 *euro.* Būvdarbu veikšanai, ņemot vērā šobrīd pieejamo finansējumu, papildus ir nepieciešami 2 250 795,56 *euro* (7 949 713,69 *euro* – 5 698 918,13 *euro*) ar PVN, tajā skaitā būvdarbu veikšanai 1 430 059,60 *euro* (bez PVN) un 820 735,97 *euro* PVN segšanai 2022.gadā. Atbilstoši plānotajam, nepieciešamais finansējums būvdarbu veikšanai, kas piešķirams 2021.gadā no līdzekļiem neparedzētiem gadījumiem ir 300 000 *euro*. Savukārt 2022.gadā papildus nepieciešamais finansējums būvdarbu pabeigšanai ir 1 130 059,60 *euro*. Savukārt izdevumu pārskatīšanas procesā plānots skatīt jautājumu par papildu finansējumu PVN segšanai 2022.gadā.Novirzot pieejamo finansējumu būvdarbu izpildes nodrošināšanai, papildu finansējums ir nepieciešams arī autoruzraudzības nodrošināšanai būvdarbu veikšanas laikā.Par autoruzraudzības veikšanu norādāms, ka ES fondu projekta īstenošanas ietvaros starp valsts akciju sabiedrību „Valsts nekustamie īpašumi” un sabiedrību ar ierobežotu atbildību „SESTAIS STILS” 2019.gada 28.oktobrī noslēgts līgums par projektēšanas un autoruzraudzības darbu izpildi nekustamajā īpašumā Lāčplēša ielā 4, Valmierā, par kopējo summu 319 000 *euro* (bez PVN; iepirkuma identifikācijas Nr.VNĪ/2018/7/2-2/AK-64, iepirkumu komisijas 2019.gada 9.septembra iepirkuma noslēguma ziņojums). Līguma izpildes laikā tika konstatēts, ka ir nepieciešamas izmaiņas projektēšanas darbu apjomā. Secīgi 2020.gada 2.novembrī tika noslēgta vienošanos pie minētā līguma par papildu projektēšanas un autoruzraudzības darbu izpildi nekustamajā īpašumā Lāčplēša ielā 4, Valmierā, par kopējo summu 407 400 *euro* (bez PVN), no tās autoruzraudzības izmaksas ir 69 500 *euro* (bez PVN), tai skaitā 20 500 *euro* (bez PVN) 2021.gadā un 49 000 *euro* (bez PVN) 2022.gadā. Tādējādi ir nepieciešams papildu finansējums 2022.gadā autoruzraudzības izdevumu segšanai 59 290 *euro*apmērā (49 000 *euro* + PVN 10 290 *euro*). Valsts akciju sabiedrība „Valsts nekustamie īpašumi” būvdarbu izpildes laikā organizēs Teātra ēkas kadastrālās uzmērīšanas lietas izstrādi. 2022.gadā plānotās ēkas kadastrālās uzmērīšanas lietas izstrādes izmaksas 10 650,40 *euro* apmērā ir prognozētas atbilstoši Ministru kabineta 2015.gada 22.decembra noteikumu Nr.787 „Valsts zemes dienesta maksas pakalpojumu cenrādis un samaksas kārtība” nosacījumiem (saskaņā ar šo Ministru kabineta noteikumu 10.punktā noteikto faktiskās izmaksas būs zināmas tikai pēc ēkas kadastrālās uzmērīšanas lietas sagatavošanas).Jautājumu par iespēju piešķirt papildu nepieciešamo finansējumu 825 533,63 *euro* apmērā projekta PVN izmaksu segšanai (tajā skaitā 820 735,97 *euro* būvniecības izmaksām un 4 797,66 *euro* būvuzraudzības izmaksām) plānots izskatīt izdevumu pārskatīšanas procesā. Ņemot vērā, ka precīzs ES fondu projekta izmaksu apjoms tiek noteikts tikai pēc būvprojekta izstrādes un iepirkuma izsludināšanas, t.i., iepirkuma rezultātu apstiprināšanas, kā arī, lai nodrošinātu ES fondu projekta pabeigtību, sasniedzot gan iznākuma, gan rezultatīvos radītājus, no valsts budžeta programmas „Līdzekļi neparedzētiem gadījumiem” Kultūras ministrijai pārskaitīšanai valsts akciju sabiedrībai „Valsts nekustamie īpašumi” 2021.gadā nepieciešams finansējums 300 000 *euro* apmērā un 2022.gadā nepieciešams finansējums 1 200 000 *euro* apmērā Teātra ēkas pārbūves darbu veikšanai. Minētā rezultātā tiks nodrošināta ar Covid-19 krīzes seku pārvarēšanu un ekonomikas atlabšanu saistīta augstas gatavības projekta īstenošana 2021.gadā (un secīgi 2022.gadā). Pārbūves darbi Teātra ēkā tiks pabeigti līdz 2022.gada decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Teātris, valsts akciju sabiedrība „Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Teātris. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 300 000 | 0 | 0 |  0 |  0 |  0 |
| 2.1. valsts pamatbudžets | 0  | 300 000 | 0 | 0 |  0 |  0 |  0 |
| 2.2. valsts speciālais budžets |  0 | 0 | 0 |  0 |  0 |  0 |  0 |
| 2.3. pašvaldību budžets |  0 | 0 | 0 |  0 |  0 |  0 |  0 |
| 3. Finansiālā ietekme |  0 | -300 000 | 0 | 0 |  0 |  0 |  0 |
| 3.1. valsts pamatbudžets |  0 | -300 000 | 0 | 0 |  0 |  0 |  0 |
| 3.2. speciālais budžets |  0 | 0 | 0 |  0 |  0 |  0 |  0 |
| 3.3. pašvaldību budžets |  0 | 0 | 0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +300 000 | 0 | 0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Teātra ēkas pārbūves darbiem papildu nepieciešamais finansējums kopā ir 1 500 000 *euro*, tajā skaitā 2021.gadā papildus nepieciešamais finansējums no Līdzekļiem neparedzētiem gadījumiem ir 300 000 *euro* (ar PVN) un 2022.gadā 1 200 000 *euro* (ar PVN). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu Teātra ēkas pārbūvei. Finansējums tiks izlietots, ievērojot Protokollēmumā Nr.28 noteiktos nosacījumus – budžeta izdevumi tiks izlietoti pamatkapitāla veidošanai, proti, tiks kapitalizēti. Atbilstoši Protokollēmumā Nr.28 lemtajam Teātra ēkas pārbūves darbu veikšanai 2022.gadā nepieciešamais finansējums ir 1 200 000 *euro* (ar PVN). |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Teātris, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Oga 67330284

Inga.Oga@km.gov.lv